ན་ནིང་གི་ཟླ་གསུམ་པའི་ནང་།ངེད་ཚང་གི་ཕུ་བོ་དང་སྡེ་བ་གཅིག་པའི་བུ་མོ་གཡུ་སྒྲོན་གཉིས་ཕན་ཚུན་གཉེན་རྟགས་བརྒྱབ་ནས་ང་ཚོ་བོད་ཀྱི་དཔེ་ལྟར་གཉེན་སྒྲིག་གི་ཆོ་གའང་རྒྱ་ཆེན་པོ་ཞིག་སྤེལ།ཡང་ནའང་སྡེ་བའི་མི་ཕལ་མོ་ཆེ་ཞིག་གཉེན་སྒྲིག་བྱས་ཀྱང་གཉེན་སྒྲིག་ཡི་གེ་མེད་པས་ངེད་ཚང་གིས་ཀྱང་དེར་མཐོང་ཆེན་མ་བྱས་སྟབས་གཉེན་སྒྲིག་ཡི་གེ་ད་ལྟའི་བར་མ་བླངས།ད་ལོའི་ཟླ་བཅུ་བར།མནའ་མ་གཡུ་སྒྲོན་གྱིས་གློ་བུར་དུ་ཁོ་གཉིས་ཀྱི་གཉེན་སྒྲིག་ཁས་ལེན་མི་བྱེད་པར་མ་ཟད་ཁོ་མོ་རང་ཡུལ་དུ་ལོག་ནས་ཕྱིར་མ་ཡོང་།ངེད་ཚང་གིས་ཐེངས་འགར་བར་བ་མངགས་ནས་འབོད་དུ་ཕྱིན་ཡང་མོས་ཁོ་གཉིས་ཀྱི་གཉེན་སྒྲིག་ཁས་ལེན་མ་བྱས་པས་ཕ་མ་གཉིས་ཀྱང་ཅི་བྱ་གཏོལ་མེད་དུ་གྱུར།